stanford-oval/wikipedia huggingface dataset:
שמעון צ'רנוחה
קריירת משחק

צ'רנוחה נולד למשפחה יהודית-אוקראינית מאזור חרקוב. הוא בן לניצולי השואה, כאשר אביו הותיר באושוויץ אשה וארבעה ילדים, ואמו יצאה מהמחנה עם ילדה אחת.
הוריו הכירו במחנה עקורים בגרמניה לאחר מלחמת העולם השנייה, ולאחר מכן עלו לישראל כשהיה בן 9 חודשים.
שיחק בקבוצת הנוער של בית"ר ירושלים, ובגיל 15 הועלה לשחק בקבוצת הבוגרים על ידי המאמן סמואל רזניק שהתרשם לטובה מיכולתו. הוא קיבל את הנהגת ההגנה הבית"רית באותן שנים משאול "המלך" מזרחי, ושיחק בצוותא עם כוכבי הקבוצה ד"ר ראול גלר, אודי רובוביץ', חיים אזולאי ויצחק מונסה. בתחילה שיחק בבית"ר כאשר הקבוצה הייתה בליגה השנייה, עד העונה הכפולה של 1966/1968 שבה הצליחה בית"ר להעפיל לליגה הראשונה.
צ'רנוחה נחשב לבלם קשוח מאוד, ובנה תדמית "מפחידה", שהייתה חלק ממשחקו ואיימה על שחקני התקפת היריב.
צ'רנוחה היה השחקן הראשון מקבוצת בית"ר ירושלים ששיחק עבור נבחרת ישראל כאשר הופעת הבכורה שלו בנבחרת הייתה ב-10 בינואר 1968 נגד נבחרת בלגיה.
את מרבית הקריירה שלו, מקבוצת הילדים ועד לשנת 1972, עשה צ'רנוחה בבית"ר ירושלים, למעט עונה אחת 1970-71 בה שיחק במכבי נתניה ושם זכה בתואר היחיד שלו, אליפות המדינה לאותה עונה. בתום עונת 1972, לאחר חילוקי דעות עם יושב ראש בית״ר, יהושע מצא, עזב את בית״ר ועבר לשחק בקבוצת שמשון תל אביב.
לאחר הפרישה

לאחר פרישתו נעלם מנוף הכדורגל למספר שנים. בהמשך היה מאמן במחלקת הנוער של בית"ר, ונודע במשמעת הברזל יוצאת הדופן שלו
, ואף הצליח להעלות את קבוצת הנוער לליגת העל לנוער כאשר מתוך 26 מחזורים ניצחה 25 משחקים ותיקו אחד בלבד.
בין היתר בקבוצה זו אימן את אבירם ברוכיאן ועמית בן שושן שלאחר מכן היו שחקנים משמעותיים בקבוצת הבוגרים.
כיום שמעון מאמן את קבוצת הבוגרים של הפועל מבשרת ציון בליגה ג' מחוז מרכז.
חיים אישיים

לצ'רנוחה ארבעה בנים ו-16 נכדים.
תארים > כשחקן

אליפות המדינה (1): 1970/1971
בתרבות

דמותו מוזכרת במערכון ״אופסייד סטורי״ של הגשש החיוור (כמי שהיה או לא  היה באופסייד).
הערות שוליים

↑  רון עמיקם, מאיר גבאי, רוני דיאון, אני אוהב אותך בית"ר -הספר, הוצאת מדיה 41, עמ' 85
האנה לוקס דייוויס

| --- | --- |
אין תמונה חופשית
 לידה:  17 במאי 1986 (בת 38) בלוויו, וושינגטון, ארצות הברית
 מדינה:  ארצות הברית
 תקופת הפעילות:  מ-2006
 עיסוק:  במאית, במאית וידאו קליפים, מאפרת, עורכת
 מקום לימודים:  תיכון ניופורט  האקדמיה לקולנוע של ניו יורק 
 פרסים והוקרה:  פרס הווידאו-קליפים של MTV
 http://hannahluxdavis.com
 פרופיל ב-IMDb
 
האנה לוקס דייוויס (באנגלית Hannah Lux Davis; נולדה ב-17 במאי 1986) היא במאית וידאו קליפים אמריקאית. במהלך הקריירה שלה עבדה האנה לוקס דייוויס בין השאר עם אריאנה גרנדה, ניקי מינאז', קמילה קביו, סיארה, פריס הילטון, מיילי סיירוס, דלתא גודרם, היילי סטיינפלד, ריטה אורה, דוג'ה קאט ודמי לובאטו.
ביוגרפיה

האנה לוקס דייוויס נולדה ב-17 במאי 1986. כשהייתה בבית ספר תיכון, אובחנה דייוויס עם אקסופוריה, דבר שהפריע לה לקרוא ולכתוב. בהמשך, כשהייתה בת 18, עזבה את וושינגטון די. סי. ועברה ללוס אנג'לס. זאת למען לימודים בבית הספר לקולנוע של לוס אנג'לס.
בסמוך לכך, עבדה דייוויס כמאפרת בפרסומות, בסרטי קולנוע, בווידאו קליפים וכדומה. היא גם ביימה קליפים ושילמה עליהם מכיסה שלה. במרוצת השנים, הפכה דייוויס לאחת מבמאיות הווידאו קליפים המצליחות ביותר בהיסטוריה, כאשר בין היתר, ביימה את קליפ השיר "Thank U, Next", שצבר ב-24 שעות 55.4 מיליון צפיות והפך לקליפ הראשון והיחיד בהיסטוריה שעשה זאת.
היא הצהירה כי השפעותיה היו במאיות הקליפים סופי מולר ופלוריה סיגיסמונדי.
פרסים ומועמדויות

| שנה | קטגוריה | עבודה | תוצאה | מקור |
| --- | --- | --- | --- | --- |
| 2013 | פרס הווידאו-קליפים של MTV לקליפ ההיפ-הופ הטוב ביותר | "Love Me" (ליל ויין, דרייק, פיוצ'ר) | זכייה |  |
| 2014 | פרס הווידאו-קליפים של MTV לאמן המבטיח | "Miss Movin' On" (פיפת' הרמוני) | זכייה |  |
| 2015 | פרס הווידאו-קליפים של MTV לשיתוף הפעולה הטוב ביותר | "Bang Bang" (ג'סי ג'יי, אריאנה גרנדה, ניקי מינאז') | מועמדות |  |
| 2015 | פרס הווידאו-קליפים של MTV לשיתוף הפעולה הטוב ביותר | "Love Me Harder" (אריאנה גרנדה, דה ויקנד) | מועמדות |  |
| 2016 | פרס הווידאו קליפים של MTV לקליפ הטוב ביותר של אישה | "Into You" (אריאנה גרנדה) | מועמדות |  |
| 2016 | פרס הווידאו-קליפים של MTV לקליפ הפופ הטוב ביותר | "Into You" (אריאנה גרנדה) | מועמדות |  |
| 2016 | פרס הווידאו-קליפים של MTV לעריכה הטובה ביותר | "Into You" (אריאנה גרנדה) | מועמדות |  |
| 2016 | פרס הווידאו-קליפים של MTV לסינמטוגרפיה הטובה ביותר | "Into You" (אריאנה גרנדה) | מועמדות |  |
| 2017 | פרס ה-iHeartRadio לקליפ הטוב ביותר | "Side to Side" (אריאנה גרנדה, ניקי מינאז') | מועמדות |  |
| 2017 | פרס הווידאו-קליפים של MTV לכוריאוגרפיה הטובה ביותר | "Side to Side" (אריאנה גרנדה, ניקי מינאז') | מועמדות |  |
| 2019 | פרס הווידאו-קליפים של MTV לבימוי הטוב ביותר | "Thank U, Next" (אריאנה גרנדה) | מועמדות |  |
| 2019 | פרס הווידאו-קליפים של MTV לעריכה הטובה ביותר | "7 Rings" (אריאנה גרנדה) | מועמדות |  |
| 2019 | פרס איגוד מוזיקת הקאנטרי לקליפ הטוב ביותר | "Rainbow" (קייסי מאסגרייבס) | זכייה |  |
| 2020 | פרס הווידאו קליפים של MTV לבימוי הטוב ביותר | "Say So" (דוג'ה קאט) | מועמדות |  |
| 2020 | פרס הווידאו קליפים של MTV לקליפ הטוב ביותר בעל מסר חברתי | "I Love Me" (דמי לובאטו) | מועמדות |  |
| 2020 | פרס הווידאו קליפים של MTV לאפקטים הטובים ביותר | "I Love Me" (דמי לובאטו) | מועמדות |  |
פילמוגרפיה > כבמאית

| שנה | שם | הערות | הפצה |
| --- | --- | --- | --- |
| 2017 | "דמי לובאטו: פשוט מסובכת" | במאית | יוטיוב |
| 2019 | "אלכס מורגן: קו השוויון" | במאית | ESPN+ |
| 2019 | "מופע חג המולד של קייסי מאסגרייבס" | מפיקה | פריים וידאו |
| 2021 | "דמי לובאטו: לרקוד עם השטן" | מפיקה שותפה | יוטיוב |
פילמוגרפיה > כבמאית וידאו קליפים > 2008

| שנה | שם | אמן | הערות | תאריך | מקור |
| --- | --- | --- | --- | --- | --- |
| 2008 | "By All Means" | נשיונל פרודקט | במאית | 24 באוגוסט 2008 |  |
פילמוגרפיה > כבמאית וידאו קליפים > 2009

| שנה | שם | אמן | הערות | תאריך | מקור |
| --- | --- | --- | --- | --- | --- |
| 2009 | "Run Boy" | בומקט | במאית | 4 במרץ 2009 |  |
| 2009 | "Love Me or Hate Me" | זואי מאיירס | במאית | 14 בנובמבר 2009 |  |
| 2009 | "What is Light? Where is Laughter?" | טווין אטלנטיק | במאית | 30 בנובמבר 2009 |  |
| 2009 | "20 Gauge Facelift" | קסיליה | במאית | 14 בדצמבר 2009 |  |
פילמוגרפיה > כבמאית וידאו קליפים > 2010

| שנה | שם | אמן | הערות | תאריך | מקור |
| --- | --- | --- | --- | --- | --- |
| 2010 | "Human After All" | טווין אטלנטיק | במאית | 25 במאי 2010 |  |
| 2010 | "Like We Used to" | א רוקט טו דה מון | במאית | 7 ביוני 2010 |  |
| 2010 | "The Crow and the Butterfly" | שיינדאון | במאית | 19 ביולי 2010 |  |
| 2010 | "To Hell and Back" | בלאסדהפול | במאית | 28 ביולי 2010 |  |
| 2010 | "I.D.G.A.F." | ברית' קרוליינה | במאית | 11 באוקטובר 2011 |  |
פילמוגרפיה > כבמאית וידאו קליפים > 2011

| שנה | שם | אמן | הערות | תאריך | מקור |
| --- | --- | --- | --- | --- | --- |
| 2011 | "I’ll Survive You" | ביסי ג'ין | במאית | 6 במאי 2011 |  |
| 2011 | "Never Lookin’ Back" | קני ויין שפרד | במאית | 7 בספטמבר 2011 |  |
| 2011 | "Brand New Bitch" | אנג'ולי | במאית | 11 באוגוסט 2011 |  |
| 2011 | "Stand Behind the Music" | אנג'ולי | במאית | 22 בדצמבר 2011 |  |
פילמוגרפיה > כבמאית וידאו קליפים > 2012

| שנה | שם | אמן | הערות | תאריך | מקור |
| --- | --- | --- | --- | --- | --- |
| 2012 | "Inside Out" | ניר אלדאי | במאית | 3 במאי 2012 |  |
| 2012 | "Dancing with a Broken Heart" | דלתא גודרם | במאית | 17 באוגוסט 2012 |  |
| 2012 | "Hella Bad" | ניר אלדאי | במאית | 14 בספטמבר 2012 |  |
| 2012 | "Oath" | שר לויד בהשתתפות בקי ג'י | במאית | 4 באוקטובר 2012 |  |
| 2012 | "Hard to Forget" | טיילר בלקברן ואנאבל אנגלונד | במאית | 19 באוקטובר 2012 |  |
| 2012 | "Rum and Raybans" | שון קינגסטון בהשתתפות שר לויד | במאית | 19 בנובמבר 2012 |  |
| 2012 | "Believe It” | סימורלי | במאית | 11 בדצמבר 2012 |  |
פילמוגרפיה > כבמאית וידאו קליפים > 2013

| שנה | שם | אמן | הערות | תאריך | מקור |
| --- | --- | --- | --- | --- | --- |
| 2013 | "With Ur Love" | שר לויד | במאית, עורכת | 14 בפברואר 2013 |  |
| 2013 | "Love Me" | ליל ויין בהשתתפות דרייק ופיוצ'ר | במאית, עורכת | 14 בפברואר 2013 |  |
| 2013 | "Where You Are" | ג'יי שון | במאית | 26 בפברואר 2013 |  |
| 2013 | Crazy Stupid Love | מיי קרייזי גירלפרנד | במאית | 25 במרץ 2013 |  |
| 2013 | "Crashing Down" | קאדי זי | במאית | 2 באפריל 2013 |  |
| 2013 | "Boomerang" | דה סאמר סט | במאית | 9 באפריל 2013 |  |
| 2013 | "Tapout" | ריץ' גאנג | במאית | 8 במאי 2013 |  |
| 2013 | "Homeless Romantic" | איץ' בהשתתפות אדם לזארה | במאית | 25 ביוני 2013 |  |
| 2013 | "Miss Movin' On" | פיפת' הרמוני | במאית | 15 ביולי 2013 |  |
| 2013 | "I'm Out" | סיארה בהשתתפות ניקי מינאז' | במאית | 15 ביולי 2013 |  |
| 2013 | "Me & My Girls" | פיפת' הרמוני | במאית | 25 באוגוסט 2013 |  |
| 2013 | "We Been On" | ריץ' גאנג בהשתתפות אר. קלי | במאית, עורכת | 5 בספטמבר 2013 |  |
| 2013 | "Vacation" | G.R.L. | במאית | 9 בספטמבר 2013 |  |
| 2013 | "Marry Me" | ג'ייסון דירולו | במאית | 23 בספטמבר 2013 |  |
| 2013 | "23" | מייק ויל מייד איט בהשתתפות מיילי סיירוס, ויז קאליפה וג'וסי ג'יי | במאית | 24 בספטמבר 2013 |  |
| 2013 | "Good Time" | פריס הילטון בהשתתפות ליל ויין | במאית | 2 באוקטובר 2013 |  |
| 2013 | "100 Flavors" | ריץ' גאנג בהשתתפות קנדריק לאמאר | במאית | 12 בדצמבר 2013 |  |
פילמוגרפיה > כבמאית וידאו קליפים > 2014

| שנה | שם | אמן | הערות | תאריך | מקור |
| --- | --- | --- | --- | --- | --- |
| 2014 | "Famous" | קלי באנן | במאית | 23 בינואר 2014 |  |
| 2014 | "2 On" | טינשיי בהשתתפות סקולבוי קיו | במאית | 24 במרץ 2014 |  |
| 2014 | "On My Way" | ליאה מישל | במאית | 19 במאי 2014 |  |
| 2014 | "Come Alive" | פריס הילטון | במאית | 15 ביולי 2014 |  |
| 2014 | "Bang Bang" | ג'סי ג'יי, אריאנה גרנדה וניקי מינאז' | במאית | 26 באוגוסט 2014 |  |
| 2014 | "Burnin' Up" | ג'סי ג'יי בהשתתפות 2 צ'יינז | במאית | 8 באוקטובר 2014 |  |
| 2014 | "Love Me Harder" | אריאנה גרנדה בהשתתפות דה ויקנד | במאית | 3 בנובמבר 2014 |  |
| 2014 | "Fun" | מייגן ניקול | במאית | 21 בנובמבר 2014 |  |
| 2014 | "Can't Stop Dancin'" | בקי ג'י | במאית | 3 בדצמבר 2014 |  |
| 2014 | "Only" | ניקי מינאז' בהשתתפות ליל ויין, דרייק וכריס בראון | במאית | 12 בדצמבר 2014 |  |
פילמוגרפיה > כבמאית וידאו קליפים > 2015

| שנה | שם | אמן | הערות | תאריך | מקור |
| --- | --- | --- | --- | --- | --- |
| 2015 | "I Bet" | סיארה | במאית | 9 במרץ 2015 |  |
| 2015 | "Peaches N Cream" | סנופ דוג בהשתתפות צ'ארלי וילסון | במאית | 18 במרץ 2015 |  |
| 2015 | "Como Tú No Hay Dos" | טליה ובקי ג'י | במאית | 19 במרץ 2015 |  |
| 2015 | "I'm Gonna Show You Crazy" | ביבי רקסה | במאית | 21 באפריל 2015 |  |
| 2015 | "Flashlight" | ג'סי ג'יי | במאית | 24 באפריל 2015 |  |
| 2015 | "Solo Parecía Amor" | טליה | במאית | 28 באפריל 2015 |  |
| 2015 | "High Off My Love" | פריס הילטון בהשתתפות בירדמן | במאית | 15 במאי 2015 |  |
| 2015 | "Hey Mama" | דייוויד גטה בהשתתפות ניקי מינאז', ביבי רקסה ואפרוג'ק | במאית | 19 במאי 2015 |  |
| 2015 | "Good Thing" | סייג' ת'ה ג'מיני בהשתתפות ניק ג'ונאס | במאית | 21 במאי 2015 |  |
| 2015 | "The Night Is Still Young" | ניקי מינאז' | במאית | 26 במאי 2015 |  |
| 2015 | "Sparks" | הילרי דאף | במאית | 28 במאי 2015 |  |
| 2015 | "Bad Girls" | MKTO | במאית | 5 ביוני 2015 |  |
| 2015 | "Heartbeat" | G.E.M. | במאית | 23 ביולי 2015 |  |
| 2015 | "Cool for the Summer" | דמי לובאטו | במאית | 23 ביולי 2015 |  |
| 2015 | "Around the World" | נטלי לה רוז | במאית | 24 ביולי 2015 |  |
| 2015 | "Love Myself" | היילי סטיינפלד | במאית | 14 באוגוסט 2015 |  |
| 2015 | "Focus" | אריאנה גרנדה | במאית | 29 באוקטובר 2015 |  |
| 2015 | "Stand by You" | רייצ'ל פלאטן | במאית | 6 בנובמבר 2015 |  |
| 2015 | "Bang My Head" | דייוויד גטה בהשתתפות סיה ופטי ואפ | במאית | 6 בנובמבר 2015 |  |
פילמוגרפיה > כבמאית וידאו קליפים > 2019

| שנה | שם | אמן | הערות | תאריך | מקור |
| --- | --- | --- | --- | --- | --- |
| 2019 | "7 Rings" | אריאנה גרנדה | במאית | 18 בינואר 2019 |  |
| 2019 | "Break Up with Your Girlfriend, I'm Bored" | אריאנה גרנדה | במאית | 8 בפברואר 2019 |  |
| 2019 | "Rainbow" | קייסי מאסגרייבס | במאית, עורכת | 11 בפברואר 2019 |  |
| 2019 | "Only Want You' | ריטה אורה ו-6lack | במאית | 7 במרץ 2019 |  |
| 2019 | "Thinkin Bout You" | סיארה | במאית | 29 במרץ 2019 |  |
| 2019 | "Nightmare" | הלסי | במאית | 17 במאי 2019 |  |
| 2019 | "Boyfriend" | אריאנה גרנדה וסושיאל האוס | במאית, עורכת | 2 באוגוסט 2019 |  |
| 2019 | "Higher Love" | ויטני יוסטון וקייגו | במאית, עורכת | 26 באוגוסט 2019 |  |
| 2019 | "Don't Call Me Angel" | אריאנה גרנדה, מיילי סיירוס ולנה דל ריי | במאית | 13 בספטמבר 2019 |  |
| 2019 | "Afterlife" | היילי סטיינפלד | במאית | 30 בספטמבר 2019 |  |
פילמוגרפיה > כבמאית וידאו קליפים > 2020

| שנה | שם | אמן | הערות | תאריך | מקור |
| --- | --- | --- | --- | --- | --- |
| 2020 | "No Shame" | 5 Seconds of Summer | במאית | 7 בפברואר 2020 |  |
| 2020 | "Birthday" | אן-מארי | במאית | 7 בפברואר 2020 |  |
| 2020 | "Say So" | דוג'ה קאט | במאית | 27 בפברואר 2020 |  |
| 2020 | "I Love Me" | דמי לובאטו | במאית | 6 במרץ 2020 |  |
| 2020 | "Old Me" | 5 Seconds of Summer | במאית | 11 במרץ 2020 |  |
| 2020 | "Be Kind" | מרשמלו והלסי | במאית | 30 ביוני 2020 |  |
| 2020 | "To Be Young" | אן-מארי ודוג'ה קאט | במאית | 17 ביולי 2020 |  |
| 2020 | "Hole in the Bottle" | קלסי בלריני | במאית | 31 באוגוסט 2020 |  |
| 2020 | "OK Not to Be OK" | מרשמלו ודמי לובאטו | במאית | 10 בספטמבר 2020 |  |
| 2020 | "Naked" | אווה מקס | במאית | 18 בספטמבר 2020 |  |
| 2020 | "Let's Love" | דייוויד גטה וסיה | במאית | 1 באוקטובר 2020 |  |
| 2020 | "Baby, I'm Jealous" | ביבי רקסה ודוג'ה קאט | במאית | 9 באוקטובר 2020 |  |
| 2020 | "Guess, I'm a Liar" | סופיה קרסון | במאית | 27 באוקטובר 2020 |  |
| 2020 | "OMG What's Happening" | אווה מקס | במאית | 30 באוקטובר 2020 |  |
פילמוגרפיה > כבמאית וידאו קליפים > 2021

| שנה | שם | אמן | הערות | תאריך | מקור |
| --- | --- | --- | --- | --- | --- |
| 2021 | "Fool's Gold" | סופיה קרסון | במאית | 29 במרץ 2021 |  |
| 2021 | "Kiss My (Uh-Oh)" | אן-מארי וליטל מיקס | במאית | 27 ביולי 2021 |  |
| 2021 | "Melon Cake" | דמי לובאטו | במאית | 24 באוגוסט 2021 |  |
| 2021 | "Good Ones" | צ'ארלי XCX | במאית | 8 בספטמבר 2021 |  |
| 2021 | "Bite Me" | אבריל לאבין | במאית | 17 בנובמבר 2021 |  |
פילמוגרפיה > כבמאית וידאו קליפים > 2022

| שנה | שם | אמן | הערות | תאריך | מקור |
| --- | --- | --- | --- | --- | --- |
| 2022 | "When I'm Gone" | אלסו וקייטי פרי | במאית | 11 בינואר 2022 |  |
| 2022 | "Closer" | סוויטי (בהשתתפות H.E.R.) | במאית | 14 בפברואר 2022 |  |
| 2022 | "All 4 Nothing (I'm So in Love)" | לאוב | במאית | 15 באפריל 2022 |  |
| 2022 | "Kids Are Born Stars" | לאוב | במאית | 28 ביוני 2022 |  |
| 2022 | "Stranger" | לאוב | במאית | 8 באוגוסט 2022 |  |
| 2022 | "Hot in It" | טייסטו וצ'ארלי XCX | במאית | 16 באוגוסט 2022 |  |
פילמוגרפיה > כבמאית וידאו קליפים > 2023

| שנה | שם | אמן | הערות | תאריך | מקור |
| --- | --- | --- | --- | --- | --- |
| 2023 | "Bruises" | רנה ראפ | במאית | 27 בפברואר 2023 |  |
| 2023 | "Baby Don't Hurt Me" | דייוויד גטה, אן-מארי וקוי לראי | במאית | 8 במאי 2023 |  |
| 2023 | "Barbie World" | ניקי מינאז' ואייס ספייס ביחד עם אקווה | במאית | 6 ביולי 2023 |  |
תאורת במה

תאורת במה היא אחד האמצעים המרכזיים, לצד התפאורה, התלבושות, הצליל ומבנה הבמה, המשמשים בעיצוב מראהו ואופיו של מופע בימתי. מופעי במה רבים עושים שימוש נרחב בתאורת במה, שהיא לעיתים תכופות ממוחשבת, ולתאורה השפעה ניכרת על האופן בו נתפש ונחווה מופע בימתי על ידי הצופים. השימוש בתאורת במה רווח מאוד, ונודעת לו השפעה גדולה, גם בהפקות מצולמות לקולנוע ולטלוויזיה.
תולדות תאורת הבמה > בעת העתיקה ובימי־הביניים

מופעי התיאטרון ביוון העתיקה נערכו תחת כיפת השמים, בשעות היום, וללא תאורה מלאכותית. פעמים רבות נבנו התיאטראות בעת העתיקה על צלע גבעה, כשהבמה פונה מערבה, כך ששמש אחר־הצהריים תאיר את הבמה ולא תעמוד אל מול עיניהם של הצופים. בתיאטרונים הרומיים הגדולים שונה מבנה הבמה, נוסף קיר אחורי, נוספו כניסות ויציאות וכן סוככים צבעוניים, שריככו את עוזו של אור השמש.
גם בימי־הביניים הוצגו מופעים תיאטרוניים באור יום, וללא תאורה מלאכותית. מחזות הניסים והמיסטריות הוצגו בדרך כלל בכנסייה, על מדרגות הכנסייה או בכיכר שלפניה; ואילו מופעי התהלוכה, כמו מופעי חג הלחם והיין הקדושים או הפסחא, נערכו לאור יום ברחוב הראשי של העיר. קורת־גג, אם הייתה, חסתה על הבמה, אך לא על הצופים.
תולדות תאורת הבמה > בתקופת הרנסאנס

כתובים ראשונים העוסקים בתאורת במה ובהנחיות בימתיות נכתבו באיטליה של ימי הרנסאנס. תחת חסותם של אצילי איטליה נערכו בתקופה זו מופעים פרטיים, מופעי תהלוכה ותמונות־חיות (Tableau vivant) גם תחת קורת גג. האדריכל המאנייריסטי סבסטיאנו סרליו (Serlio,‏ 1475 – בערך 1554) היה הראשון שהקדיש תשומת־לב ניכרת לתאורת במה. במסה חשובה שכתב ב-1545 (Tutte l'opere d'architettura et prospettiva) הקדיש סרליו את הפרק השני לתיאטרון. סרליו חילק את תאורת הבמה לשלושה תחומים: תאורה כללית לקהל ולשחקנים, שהושגה באמצעות שימוש בלפידים; תאורה של התפאורה; ותאורה ששיקפה את אופי האירועים שעל הבמה. סרליו המליץ על שימוש בכלי זכוכית מעוגל בשם בּוֹצָה (bozza), שלו היו שתי מטרות: כאשר מולא במים בגווני ענבר או ביין, הוא שימש כמסנן לתאורה צבעונית; וככלי לאחסון שמן לתאורה. כלי בוצה משוכללים יותר היו קמורים מצידם האחד ושטוחים מעברם האחר, כדי לחזק את האור הקורן מהם. כלי זה יצר מערכת אופטית דמוית עדשה, שחיזקה את עצמתו של אור הנר.
עד סוף המאה ה-16 חלו רק שינויים מועטים בתחום תאורת הבמה. בתיאטרון גלוב הוצגו מחזותיו של שייקספיר תחת כיפת השמיים בקיץ ואילו בחורף הוצגו בתיאטרון בלקפריארס המקורה, כשהבימה מוארת בנרות ובלפידים (Cresset). ההצגות בתיאטראות הציבוריים הפתוחים היו מתחילות בשעות הצהריים, וניתן לשער כי במזג האוויר הקודר של לונדון באותה תקופה, בעיצומו של עידן הקרח הקטן) היה צורך, לקראת סוף ההצגה, להשתמש בתאורה. בתיאטראות הפרטיים הייתה תאורה מלאכותית כללית, משולבת באור יום שחדר מבעד לחלונות, אך לא היה, ככל הנראה, שימוש בתאורת במה מיוחדת. בתיאטרוני החצר - כלומר, במופעי תיאטרון שנערכו בדרך כלל בלילה ובמסגרת אירועים או נשפים של החצר - הייתה מערכת תאורה מלאכותית שכללה תאורת נברשות, נרות ומנורות שמן.
מקום מיוחד מצאה תאורת הבמה בכתביו של יהודה סומו, בסוף המאה ה-16. סומו עסק בכתיבת מחזות ושירה ואחד מכתביו, "שיחות על הצגה על במה" (Materia Dialoghi In Di Rappresentazioni Sceniche) מקדיש מקום מיוחד לתאורת הבמה: "תפקיד התאורה הוא לתת לבמה אור, שעשוע ושמחה," כותב סומו, ומבחין בין תאורה במחזה טרגי לתאורה במחזה קומי, שכוונתה ליצור תחושות שונות אצל הצופים. עמעום האור בקטע טרגי במחזה, לדוגמה, נועד ליצור "תחושה של אימה בקרב הצופים והדמויות זוכות לתהילה".
תולדות תאורת הבמה > בעת החדשה

בתחילת המאה ה-19 הומצאה תאורת דרמונד, אור עז שמופק מאבן גיר שחוממה על גז לטמפרטורה של אלפי מעלות. תאורה זו שימשה בתיאטרון ובאופרות. באנגלית התאורה נקראת "Limelight" - "אור סידן" (או "אור אבן גיר"), ומזה נובע הביטוי האנגלי 'in the limelight' שפירושו במרכז הבמה, במרכז תשומת הלב.
הביטוי הגרמני Lampenfieber (גר'), שפירושו פחד במה, משמעותו המילולית "קדחת מנורות".
הערות שוליים

↑  רמז לכך ניתן למצוא בעובדה שבמחזות היווניים יש אזכורים תכופים המתייחסים לאור השמש, אך מעטים האזכורים ללילה ולחושך — ואף זאת, בדרך כלל, מפי המקהלה ולא כזמן ההתרחשות.
עמוד השער של המחזה "השנונים" (the wits) מ-1672, מתאר, ככל הנראה, את צורתה של הבמה בתיאטרון האנגלי המקורה. זהו הציור הקדום ביותר של התיאטרון האנגלי שניתן לראות בו את תאורת הבמה.
שמעון זאב רוטשילד

| --- | --- |

הברון וילהלם קרל פון רוטשילד
 לידה:  16 במאי 1828 ג' בסיוון ה'תקפ"ח נאפולי, ממלכת שתי הסיציליות 
 פטירה:  25 בינואר 1901 (בגיל 72) ה' בשבט ה'תרס"א פרנקפורט, האימפריה הגרמנית
 מדינה:  פרנקפורט 
 מקום קבורה:  פרנקפורט, האימפריה הגרמנית
 מקום מגורים:  פרנקפורט, האימפריה הגרמנית
 כינויים נוספים:  הברון הצדיק, השר הצדיק
 ידוע בשל:  פילנתרופיה יהודית, בייחוד בארץ ישראל וביישוב הישן בירושלים
 מקצוע:  בנקאות
 השקפה דתית:  יהדות אורתודוקסית
 בת זוג:  מתילדה (חנה)
 
שמעון זאב (וולף) רוטשילד, או בשמו הלועזי וילהלם קרל פון רוטשילד (בכתיב יידי: ראטשילד או ראהטשילד; ג' בסיוון תקפ"ח, 1828 - ה' בשבט תרס"א, 25 בינואר 1901) היה איל הון ופילנתרופ יהודי אורתודוקסי, היחידי מבני משפחת רוטשילד בדור השלישי ששמר על אורח חיים דתי ברוח היהדות אורתודוקסית. הודות למעשי הצדקה שלו ותמיכתו במוסדות תורניים-יהודיים וביישוב הישן, לצד אדיקותו הדתית, כונה "הברון הצדיק" או "השר הצדיק".
קשריו עם רבני דורו, והערכתו

הברון היה מגדולי התומכים בקהילה הנפרדת של רבי שמשון רפאל הירש.
הברון קיים קשרי ידידות הדוקים עם כמה מגדולי הרבנים בדורו כמו רבי אברהם שמואל בנימין סופר ("הכתב סופר") שאף התארח בביתו בביקורו בפרנקפורט בסביבות שנת תרכ"ה, ה"כתב סופר" מצידו העריכו ביותר והוא כותב עליו:
"גם על ידי השר הצדיק נ"י יש לי בטולי', אבל יש לי נחת רוח של רוחני' בכל פעם שבא אלי ואני אליו, כי מוצא אני בו יותר ויותר, אין לשער ולספר גודל צדקתו וקדושתו ובקיאותו ורגילותו בגמרות הרבה ובסוגיות, ואי אפשר לכתוב כי רחוק להאמין, ברוך ה' שככה לו בעולמו...
היה לי לכתוב הרבה ספורי דברים מה שביני לבין הצדיק - קדוש יאמר לו - באראן ר' שמעון וואלף ראהטשילד, לא יאומן כי יסופר".
גם עם רבי ישראל מאיר הכהן מראדין היה בקשרי מכתבים. ההיכרות עמו נוצרה דרך רבי אליעזר ליפמן פרינץ.
בין אלו שהתארחו בביתו היה רבי ברוך מנדלבוים מטורוב מגדולי חסידי קרלין בירושלים שהתארח בביתו שבוע ימים בשנת תרנ"א, ורבי גרשון תנחום ממינסק.
בשנת תרנ"ח, במלאת לו 70 שנה, חגגו בירושלים לכבודו, הודות לתרומתו לשכונת בתי מחסה, בית החולים "עזרת נשים" ושאר תמיכותיו הרבות לתושבי ירושלים. הרב מנחם שם טוב הכהן חסיד ערך תפילה חגיגית בחצר משגב לדך ולאחריה פרסם מודעה בחוצות העיר:
"תפלה וברכה לשלום והצלחת השר הצדיק פאר עדת ישורון כש"ת, שמעון וואלף ב"ר קלונימס המכונה באראן פאן ראטשילד בעי"ת פרנקפורט דמיין יע"א, שנערכה ביום מלאת לו שבעים שנה... ביום זה התאספו גבאיו מנהליו (וביחד עם כל החולים אשר יכלו לעמוד ממטתם) לבית הכנסת... ומעומק הלב שפכו שיח לאל שבשמים כי יאריך את ימי השר הצדיק הזה, אשר אין ספורות לחסדיו וצדקותיו עם כל בני עמנו ובייחוד עם אחינו המסתופפים בארצות ה'. ואנוכי הח"מ שוכן הבית הזה מיום היווסדו, הנני מוסיף על הברכה והתפלה הכללית הנ"ל את הברכה המשולשת האמורה מפי אהרן ובניו וחיים על ימי השר יוסיף
בתי הכנסת ובתי המדרש שבעיר קושטו לכבודו, ונערכו בהם כינוסי תפילה לשלומו ולאריכות ימיו, ואלו שגרו בבתיו שבנה בבתי מחסה אף יצאו לקבר רחל להתפלל עבורו שם.
פילנתרופיה

הברון התפרסם בעיקר הודות לכספי הצדקה שחילק ביד רחבה. מזכירו לענייני התרומות היה אליהו רוזנהיים אביו של יעקב רוזנהיים, בין פעולותיו הבולטות היו בניית בית רוטשילד בשכונת בתי מחסה בירושלים בשנת 1857 ("בתי מחסה והכנסת אורחים על מכון הר ציון בירושלים"). היסטוריון האדריכלות והארכיטקט דוד קרויאנקר רואה בבית רוטשילד "את הבניין האדריכלי החשוב ביותר בירושלים על ידי בונים יהודים במאה ה-19".
מפעל הבנייה היה רק חלק מתמיכה רחבה שהעניק לכולל הו"ד. הפילנתרופיה שלו כללה גם: השתתפות ב"ועד להקמת בית החולים ביקור חולים"; תמיכה בכולל הפרושים שבקובנא בראשותו של רבי יצחק אלחנן ספקטור, הודות לידידותו עם אברהם שינקר מנהל הכולל, לו מימן גם את שהותו להבראה ממחלה במרינו (אנ') שבאיטליה במשך כשלוש שנים; תמיכה בישיבת ראדין בסכום של 5,000 מארק בשנה; תמיכה ברבי גרשון תנחום ממינסק; תמיכה דו שנתית לישיבת פרשבורג בסכום של 500 זהובים.
ביום נישואי בתו אדליידה עם אדמונד ג'יימס דה רוטשילד תרם לצדקה סכום של 300,000 מארק.
גם למבצעים ספרותיים העניק הברון מכספו. הוא תמך ב"המאסף" של הרב בן ציון קואינקה, תרם להדפסת פירוש הרידב"ז על הירושלמי, הוא גם מימן את נסיעתו של חיים ברודי לאוקספורד במטרה להעתיק את שיריו של רבי יהודה הלוי מכתב יד, וכנראה גם תמך בהדפסת ספר דורות הראשונים לרבי יצחק אייזיק הלוי שהנציח את זכרו באחד מהחלקים.
פעילות הצדקה שלו נגדעה עם פטירתו, ויורשיו לא המשיכו בה.
פטירתו

הברון נפטר בה' בשבט ה'תרס"א ונקבר בפרנקפורט.
בירושלים נערך עליו הספד המוני בו הספידו אותו הרבנים רבי שמואל סלנט, רבי שניאור זלמן פרדקין, רבי יעקב שאול אלישר ורבי ליפמן דוד שובקס.
עם פטירתו נסגר הסניף של בנק רוטשילד בפרנקפורט לאחר יותר ממאה שנות פעילות עסקית, מכיוון שלא היו לו יורשים זכרים. את הבנק רכש בנק "דיסקונט גשנשאס" (גר'). רק בשנת 1989, לאחר השקעה משותפת של הסניפים הבריטי והשווייצרי של הבנק המשפחתי, נפתחה מחדש הנציגות בפרנקפורט.
הספדים

רבי מנחם מנדל קרנגל, "שערי דמעות", פודגוז'ה תרס"א.
שמעון ראבי, "שדה בוכים", קראקא תרס"א.
חיים שאול לויטן, "שם משמעון", וילנה תרס"א.
משפחתו

אחותו שרלוטה - נישאה לברון ליונל דה רוטשילד.
אשתו מתילדה (חנה) (1832-1924) (אנ') - בתו של בן דודו אנסילם (אנשל) סלומון (אנ') מווינה (בנו של סלומון מאיר רוטשילד מייסד הסניף של בנק רוטשילד בוינה). השניים נישאו בשנת 1849, תר"י.
בתו הבכורה ג'ורג'ינה (שרה) (1851) נפטרה בבאדן-באדן בשנת 1869. לזכרה הקימו ההורים את "קרן ג'ורג'ינה שרה פון רוטשילד", ובית חולים לילדים.
בתו אדלהייד (עדה) (1853-1935) - נישאה ב-1877 לבן דודה "הנדיב הידוע" אדמונד ג'יימס דה רוטשילד.
בתו קרוליין (מינקה) (1857-1903) - נישאה ב-1878 למקסימיליאן גולדשמידט (אנ') בן למשפחת בנקאים בפרנקפורט.